Exqrch/javanese-Komodo-pixelgpt huggingface dataset:
Wonten ing jaman punika, "Lembu Dharma" taksih jumeneng kanthi sekawan suku, saéngga ajaran dharma taksih manteb wonten ing pagesangan
Boten wonten tiyang-tiyang ingkang sami nindakaken tumindak ingkang nistha
Nalika mangsa Satyayuga, tiyang-tiyang boten prelu nyerat kitab, amargi tiyang-tiyang saged gayutan langsung kaliyang Ingkang Maha Kuwaos
Nalika mangsa mau, papan nyembah Tuhan boten dipunprelukaken, amargi tiyang-tiyang sampun saged ngraosaken Tuhan wonten ing saben papan, saéngga pamujaan saged kalaksanakaken wonten ing pundi kémawon saha kapan kémawon.
Tréta Yuga Miturut ajaran agama Hindhu, Trétayuga (Sansekerta: त्रेतायुग) inggih punika jenjang jaman ingkang angka kalih wonten ing siklus Yuga
Jaman punika minangka kalanjutan saking jaman Satya yuga, jaman nalika moral manungsa taksih sampurna
Jaman Treta yuga minangka jaman saderengipun Dwaparayuga
Jaman punika kinten-kinten dangunipun kirang langkung 1.296.000 taun
Manawi dipunibarataken kados "Lembu Dharma" (simbol perkembanganing moralitas), sekawan siklus Yuga kados "lembu" ingkang jumeneng kanthi sekawan padanipun, ing pundisaeben jaman gantos, suku "lembu" inggih kirang satunggal
Jaman Satya yuga kados "lembu" ingkang jumeneng kanthi sekawan suku, manteb
Nalika masa Treta Yuga, "Lembu Dharma" jumeneng kanthi tigang suku
Nalika Jaman punika, para manungsa wiwit nindakaken dosa, tumindak ingkang awon, nista
Para penjahat wiwit kathah
Nanging sadayanipun taksih lumampah kanthi seimbang
Sedaya pawiyatan ingkang gegayutan kaliyan agama saha kerohanian taksih dipuntidakaken wonten ing pundi kemawon saha taksih caket kaliyan pagesanganipun manungsa ing masarakat
Nalika jaman punika kadadéan manéka prastawa
Prastawa ingkang kawéntar inggih punika wontenipun Awatara Déwa Wisnu ingkang angka gansal (5), kaenem (6), saha kaping pitu (7), inggih punika Awatara: Wamana, Parasurama, sarta Rama.
Piutang Piutang Inggih punika tagihan kaliyan pihak sanès ingkang pelunasanipun badhé ditampi wonten wujud kas
Piutang saged digolongake dados Piutang Usaha lan Piutang sanès Usaha
Piutang usaha wonten amargi penjualan persediaan barang dagangan utawi jasa saking kagiyatan usaha normal perusahaan
Piutang Non Usaha ingkang kudu dilaporake dipisah kaliyan piutang usaha, sedoyo tagihan ingkang timbul saking transaksi ing sak jabane usaha operasi normal perusahaan.
Sosiolinguistik Sosiolingistik ya iku babagan kang ngrembuk interdisipliner kang nyinaoni babagan budaya ing sajeroning basa kang digunakaké
Iku uga ngandharake yen Sosiolinguistik iku nyinau wong-wong kang migunakake basana uga pangginaning basa, papan, tata cara, lan sebab anane kontak basa
Kontak basa iki bisa uga luwih saka rong basa
Sosiolinguistik uga nduwe gegayutan karo antropologi lan luwih saka pragamatik
Babagan iki ndelokaken kepiye basa iku duweni jinis, beda-beda uga ana ing kelompok sosiyal (agama, status, gender, tingkat pendhidhikan, umur, lsp)
Saliyane iku mau ana uga gayutane karo wates-wates Geografi kayata pegunungan, sagara wedhi, kali lan sapanunggalane
Ing liyane uga ana pembahasan ngenani kepiya anggone basa iku digunakake nggawe anane kelas sosiyal ekonomi
Ing mangkono basa iku gegayutan karo masarakat kang dadi subyek utawa kang dadi nggunakaké basa kanggo komunikasi
Aspek sosiyal saka basa bisa didelok saka pisanan panaliten linguistik Jepang ing taun 1930s lan saka Louis Gauchat saka Switzerland ing taun 1900s
Anane owah-owah saka basa iku uga dadi sebab teori "Wave" Ing abad 19
Pangginaning tembung Sosiolinguistik iku pisanan ing taun 1939 saka artikel "Sociolinguistics in India"
Andharan ngelmu saka Kulon diwiwiti William Labov.
Filsafat punakawan Minangka média kabudayan, wayang duwèni cara dhéwé kanggo nyeritakaké tokoh utawa paragané sing apik ing pagesangané, saéngga kanthi carané dhéwé bisa andobrak bebrayan sing primitif tumuju bebrayan kang luwih cerdas.
Bebrayan Jawa nuwuhaké sawijining kabudayan sing diarani wayang tentuné ora bisa tuwuh saka ruangan "kosong" lan "hampa", nanging kabudayan wayang uga duwé "fénoména" lan pikiran sing cetha saéngga seni budaya iku bisa micara marang bebrayan kanthi apik.
Tokoh ing sajeroning kelompok punakawan iki duwèni karakter utawa watak sing justru kuduné akèh didadèkake teladhan,amarga dadi sesulih pralambang asoring manah lan ngawerat hikmah.
Tinimbang karakter pewayangan liyané sing kudu manut karo aturan, punakawan luwih bébas lan apa anané, dadi sesulih kasedinan gambaran manungsa lumrahé
Ana papat tokoh wayang sing misuwur ing Jawa, akèh wong kang nyebut punakawan ya iku: A
Ing sajeroning tokoh wayang punakawan sing akèh dikenal ing tanah Jawa , bakal nemu tokoh kang aran "Semar".
Miturut "vèrsi" pawayangan Islam jeneng Semar asalé saka basa Arab ya iku "Ismar", lan ing ilat Jawa dadi Semar, "Ismar" tegesé paku, sing ateges tokoh Semar iku dadi paku tumrap ajaran kabecikan,lan golèk kabeneran ngenani kabèh prakara.
Kuwé mangkok ubi Kuwé mangkok ubi inggih punika kalebet salah satunggaling tetedhan tradhisional ingkang awujud jajan pasar
Kué mangkok ubi punika wujudipun kados kue mangkok nanging ingkang bedakaken inggih dipundamel saking uwi ungu
Bahan-bahan ingkang dipun-ginakaken kanggé damel kue mangkok ubi, ing antawisipun inggih kados makaten: Caranipun damel
Caranipun damel kue mangkok ubi inggih kados damel kue mangkok ing padatanipun, inggih kados makaten:
Kali Niger Kali Niger yaiku kali kang utama dumunung ana ing Afrika Kulon, kanthi dawa kurang luwih 2500 mil (utawa 4000 km)
Kali kang mili ngelewati Guinea, Mali, Niger, ing tapel wates Benin banjur liwat Nigeria, kang ndhuwei hilir ngelewati salah sijiné delta kali kang gedhé dhéwé, uga misuwur minangka Delta Niger, tumuju ing Lempongan Guinea
Kali Niger yaiku kali urutan ka-3 paling dawa ana ing Afrika, sawisé Kali Nil lan Kali Kongo (biyèn misuwur kathi sesebutan Kali Zaïre)
Anak kali kang utama yaiku Kali Benue
Sumber saka jeneng "Niger" kang asli yaiku durung dibabarake utawa durung dingerteni ing masarakat umum
Lumrahé kali Niger dijupuk saka Latin "niger" kang ngandut arti ireng
Khanan kaya mangkono durung bisa dipakemake amarga ora ana bukti kang gamblang.Tembung Niger uga dijupuk kanthi asal-usul saka panjajah Portugis kang migunakaké tembung sajeroning basa Portugis yaiku "négro" utawa "preto", kang dimupangatake ana ing panggonan liyaing donya amarga Kali Niger ora duwé banyu ireng kasunyatané duwé banyu bening (deleng Rio Negro)
Kali Niger yaiku kali kang duwé kaanan banyu kang "bening", kang ngalir ska persepuloh sedimen ketimbang Sungai Nil
Kaanan kaya mengko kang ana ing kali disebabake déning Niger kang dumunung ana ing wewatuan kang kuna lan duwé biji endapan blethok kang sithik kaanan kaya mengkeni iki kang dadi sebab utama kali Niger duwé banyu kang bening
Namun demikian, seperti juga Nil, sungai Niger selalu banjir musiman, dimulai padha bulan September, memuncak di November, dan berakhir di bulan Mèi
Ciri khas sungai ini yaiku Delta Pedalaman Niger, yang terbentuk di laladan di mana pèrèng sungai itu mematah
Hasilnya yaiku suatu wewengkon dengan aliran arus seperti jalinan pita, rawa-rawa, dan tlaga-tlaga sebesar nagara Bèlgi; dan banjir musiman menjadikan Delta itu luar biyasa produktif baik di babagan perikanan maupun agrikultur
Kali Niger sajeroning carita fiksi
Pérangan jarak dawa hilir kali Niger duwé latar sajeroning carita-carita pengripta novèl Clive Cussler, uga sajeroning carita sawijining filem "aksi-petualangan" ing taun 2005 "Sahara"
Kali kang uga didadèkaké latar mburi karya gedhé T
1404408 wikitext text/x-wiki El Chichon inggih punika salah satunggaling gunung api aktif ingkang papanipun manggèn wonten ing Chiapas sisih kilèn-kidul
Letusan gunung punika namung kadadosan kaping satunggal wonten ing wulan Maret-April 1982
Letusan punika saged ndamel kaldera ingkang wiyaripun 1 kilomèter ingkang dipunkebaki kaliyan toya
Letusan gunung punika saged mejahi 2000 toyang ingkang manggèn wonten ing sacelakipun gunung wau
Wonten ing taun 2000, temperatur tlaga mindak panas.
Popocatépetl Popocatépetl inggih punika salah satunggaling nama gunung aktif kanthi dhuwur 5426 mèter (17.800 kaki) minangka gunung ingkang paling inggil urutan kaping kalih wonten ing Meksiko sabibaripun Pico de Orizaba ingkang inggilipun (5636 mèter) 18.490 kaki
Nama Popocatépetl kapundhut saking tembung Nahuatl, popōca gadhah teges “berasap’ lan tepētl, gadhah teges “gunung”, saéngga kanthi barès saged dipuntegesi “Gunung Berasap”
Gunung punika papanipun manggèn wonten ing 70 km saking Ciudad de Mexico
Nalika wonten ing 25 Januari pukul 10:10, ledakan awu ndamel 3 km inggil hanyut NE.
Parícutin Paricutin inggih punika gunung api ingkang wonten ing nagara saperanganipun Michoacán, Meksiko, ingkang papanipun wonten ing sacelakipun Désa Paricutin
Paricutin asring medal wonten ing kathah versi pitu keajaiban donya ingkang taksih alami
Saderengipun taun 1943, gunung api kasebat dèrèng wonten
Nalika pinten-pinten pekan, wonten swanten aneh kados guntur, nanging cuavanipun cerah
Swanten punika dipunsababaken kaliyan getaran ingkang wonten ing lebet lemah.
Piz Morteratsch Piz Morteratsch (3,751 m) iku sawijining gunung ing Pagunungan Bernina sing dumunung ing nagara Switserlan
Gunung iki winatesan ing sisih wétan déning Morteratsch Glacier lan ing sisih kidul-kulon déning the Tschierva Glacier
Gunung iki minangka salah siji gunung sing paling gampang dipènèk, rute normal kaya sing dirintis déning C
Gensler kanthi pemandhu Karl Emmermann lan Angelo Klaingutti ing tanggal 11 September 1858
Telu pèrèng sing paling angèl dipènèk ya iku: *Pèrèng kidul-kidul-wétan (D/D+), sepisanan dipènèk déning P
Unna kanthi pemandhu 1903 *Pèrèng wétan-lor-wétan (AD), sepisanan dipènèk déning Paul Schucan lan A
Pfister, 10 Oktober 1908 (pérangan tndhuwur wis naté dipènèk déning Max Schintz kanthi pemandhu Alois lan Josef Pollinger ing sasi Agustus 1892) *Pèrèng kidul-kulon, (AD), sepisanan dipènèk déning T
Kali paraguay Kali Paraguay ya iku kalikang dumunung ing Paraguay
Kali kang mili liwat salah sijiné nagara ya iku Brasil, Bolivia, Paraguay, lan Argentina
Kali Paraguay duwé hulu ing Mato Grosso, Brasil lang pungkasan ana ing tetemu déning Kali Paraná
Dawa kalai Paraguay kurang luwih 2.549 kilomèter.
Jarak pager Jarak pagar iku sawijining tetuwuhan semak sing akèh tinemu ing tlatah tropis
Pangembangan Tuwuhan Jarak dados Sumber Bahan Bakar Altérnatif
Pérténgahan taun 2004 " DaimlerChrysler", salah satunggaling perusahaan terkemuka, asil ngujicoba ginakakén bahan bakar BTL " Biomass to Liquid" kawiwitan ing donya Mobil " Mercedes-Benz seri C", nempuh jarak 5.900 km ing radosan kondisi lingkunganipun ingkang Ékstrim ing India
Bahan bakar mau salajengipun dipunnamani dagang"Sundiesel", kapulih saking lenga jarak lan salah satunggaling program DaimlerChrysler ing ngémbangaken Biodiesel
Pengembangan lengan saking tuwuhan jarak nglampahi pendekatan ilmiah ing Indonesia, saking Dr
Robert Manurung saking Institut Téknologi Bandung ITB awit taun 1997 kaliyan fokus Èkstaksi lenga saking tuwuhan jarak
Penelitian punika dipundukung saking " Mitsubishi Research Institute" iri saha " New Energy and Industrial Technology Development Organization" NEDO saking Jepang
Ngadapi krisi BBM lan munggahe rega BBM ing Indonesia, pamaréntah awit gali sumber-sumber ènergi alternatif
Lenga jarak punika wiwit dipunperhatekake saking pamaréntah
Tuwuhan jarak gadhah potensi dados sumber bahan bakar alternatif inggih punika jarak pagar "Jatropha curcas" ing basa Inggris kasébat "Physic Nut"
Jarak pagar "Jatropha curcas" asring luput dipundefinisikaken kaliyan tuwuhan jarak kepyar " Ricinus communis" ing basa Inggris dipunsebat "Castor Bean"
Tuwuhan jarak "Jatropha curcas" "Physic Nut" lan " Ricinus communis" "Castor Bean" igi sami-sami kathah dipuntémukake ing laladan Tropis kadas Indonesia, ugi saking kaleh tuwuhan punika saged kapulih ekstrak Lenga saking bijinipun
Nanging tuwuhan jarak "Jatropha curcas" ngasilaken racun Krusin nanging luwih kathah kaliyan informasi Biodiesel utawi Biofuel
Sédaya tuwuhan punika bènten kaliyan wujud morfologi tuwuhan utawi lénga ingkang dipunhasilaken
Jarak pagar "Jatropha Curcas" sampun lami dipuntepang déning braya ing laladan-laladan Indonesia, ya iku awit dipuntepang déning bangsa Jèpang taun 1942, sakménika braya dipunpérintahaken kanggé nglampahi penaneman jarak dados pagar pekarangan.
Candhi Sari 0 1729240 2025-06-10T01:07:29Z Meylannii 1729960 wikitext text/x-wiki Candhi Sari inggih punika salah satunggaling candhi Buda ing Pulo Jawa
Candhi Sari dumunung wonten ing dhusun Bendan, Tamanmartani, Kalasan, Ngayogyakarta
Papan dumunungipun candhi sari boten tebih saking Candhi Sambi Sari, Candhi Kalasan, Candhi Kedulan, lan Candhi Prambanan, wonten ing sisih wétan saking kutha Ngayogyakarta, ugi boten tebih saking Papan Anggegana Adi Sucipto.Candhi Sari Papan dumunungipun candhi Sari inggih punika kirang langkung 10 kilomèter saking titik nol Ngayogyakarta, utawi namung tigang kilomèter saking Candhi Kalasan
Amargi Candhi Sari dumunung ing dhusun Bendan, mila warga laladan kasebat ugi asring mastani candhi kasebat kanthi sebatan "Candhi Bendan"
Candhi Sari dipunyasa wonten ing abad kaping wolu (8) lan sanga (9) nalika jumeneng Karajan Mataram Kuno
Wonten ing pérangan nginggil candhi wonten 9 stupa kados stupa ing Candhi Borobudhur
Miterat asiling panalitèn, candhi sari dipunyasa nalika abad kaping 8 Masehi, ing jaman jumenengipun ingkang nata Rakai Panangkaran, satunggal wekdal kaliyan dipunbangunipun candhi kalasan
Candhi Sari punika wujud wangunanipun radi sami kaliyan candhi kalasan ing pérangan arsitekturipun utawi reliefipun
Gegayutan ing antawisipun kalih candhi punika dipunandharaken wonten ing prasasti kalasan ing taun 700 saka utawi 788 M
Ing salebeting prasasti kalasan dipunandharaken bilih para penasehat agama wangsa Syailendra sampun paring panyaruwé dhateng Maharaja Tejapurnama Panangkarana ingkang punika dipungambaraken inggih Rakai Panangkaran, kanggé yasa yasan suci kanggé papan muja Dewi Tara saha damel satunggaling biara kanggé para pandhita Buda
Kanggé papan muja Dewi Tara mila dipunyasa Candhi Kalasan]], déné kanggé biara para pandhita Buda dipunyasa Candhi Sari
Candhi Sari dipunyasa ginanipun kanggé asrama utawi griya, ingkang punika katingal saking sadaya wujud utuhipun pérangan-pérangan candhi ing njawi saha lebetipun
Candhi Sari punika kalebet yasan candhi agama Buda ingkang katitik saking wontenipun stupa ing pérangan pucuk candhi
Candhi Sari kala rumiyin sampun naté ical amargi kependhem ing wlahar gunung Merapi ingkang njeblug ageng ing mangsanipun lan nembé kapanggih malih ing purwakaning abad 20 kanthi kaanan rusak banget
Candhi Sari sapisan dipundandosi ing antawisipun taun 1929 dumugi taun 1930
Ing tahap punika, miterat Kempers ahli arkeolog, ngandharaken bilih asiling pugaran yasan candhi kirang maremaken amargi dèrèng saged damel candhi kados wujud aslinipun
Punika dipunjalari amargi kanthah pérangan candhi ingkang ical
Kajawi punika, nalika sepisanan kapanggih, wonten pérangan-pérangan yasan candhi ingkang sampun risak amargi sampun sepuh sanget lan pérangan punika boten dipundamel saking watu
Nalika abad 19, ing sakitering candhi tebihipun kirang langkung 130 mèter saking Candhi Kalasan kapanggih prithilan candhi, ingkang dipunanggep dados papan dunungipun para pendheta
Candhi Sari ingkang sapunika saged dipuntingali, ingkang papan dunungipun boten tebih saking Candhi Kalasan ingkang dipunanggep dados kumpulan candhi ingkang ical
Kala rumiyin dipunanggep bilih ing sak njawining candhi wonten pager watu ingkang ngiteri yasan candhi
Ing ngajeng lawang candhi wonten sarimbit Arca Dwarapala kanthi posisi nyepeng gada lan ula minangka ingkang njaga yasan candhi, kados ingkang wonten ing ngajeng wiyara Plaosan
Candhi Sari wujudipun "persegi panjang" kanthi ukuran 17,30 mèter x 10 mèter, sanajan rumiyin dipunanggep dhasaring asli candhi langkung dawa lan jembar malih
Titikanipun inggih amargi pérangan suku candhi sampun njorok radi menjawi kirang langkung 1,60 mèter
Dhuwuripun candhi saking ngandhap dumugi stupa ing pucukipun inggih kirang langkung 17-18 mèter
Gerbang candhi ingkang jembaripun udakawis sapertelon jembar témbok candhi pérangan ngajeng saha dhuwuripun sepalih saking dhuwuripun asli candhi, ing wekdal sapunika sampun boten wonten malih
Turahanipun inggih namung wekas dinding lawan gerbang ingkang kepanggih dados satunggal kaliyan dinding pérangan ngajeng candhi
Miterat Kempers, Candhi Sari punika sajatosipun inggih yasan kanthi tingkat kalih ugi saged tingkat tiga.
Candhi ing jubin nginggil, kala rumiyin dipun-ginakaken kanggé nyimpen barang-barang pirantos ngibadah, déné jubin pérangan ngandhap dipun-ginakaken kanggé papan nindakaken ngibadah, kados sinau, ngaji, wawan rembagan, lan sapanunggalanipun
Tembok candhi sari ugi dipunlapisi kanthi "vajralepa" utawi "brajalepa", lapisan kanggé nglindhungi pérangan témbok candhi, kados ingkang ugi kapanggih ing dinding candhi Kalasan
Lapisan vajaralepa kala wau gunanipun kanggé damel watu katingal mengkilap lan awèt dangu
Saking njawi, sampun katingal bilih tubuh candhi kapérang dados kalih tingkat, inggih punika kanthi wontenipun témbok candhi ingkang mlintang kados "sabuk" ingkang ngiteri pérangan tengah candhi
Sekat candhi punika ugi dipunbuktèkaken kanthi wontenipun saka-saka ingkang dados cagak ing dhèrètan candhi pérangan ngandhap, saha wontenipun relung-relung ingkang wonten sakanipun ing sadawaning tingkat nginggil
Relung-relung ingkang wonten ing témbok pérangan njawi candhi ing tingkat ngandhap utawi nginggil, sapunika kahananipun namung kothong blong
Nanging kala rumiyin, ing relung punika dipuniséni kanthi reca-reca Buda
Dinding témbok pérangan njawi candhi kebak kaliyan reca ingkang dipunpahat saha kathah rerenggan sanèsipun ingkang ugi katingal éndah
Ing ngajeng lawang saha cendhéla wonten reca sarimbit kakung lan èstri kanthi posisi nyepeng kembang terate
Gunggungipun reca sadayanipun wonten 36, ingkang kapérang dados 8 arca ing dinding pérangan ngajeng sisih wétan, 8 arca ing témbok sisih lor, 8 arca ing témbok sisih kidul, saha 12 arca ing témbok pérangan wingking ing sisih kilèn
Ukuranipun sadaya reca-reca kala wau sami kaliyan ukuran badanipun manungsa kados padatanipun
Ing pérangan sisih sanèsipun, kathah pahatan-pahatan sanèsipun ingkang dipunukir ing témbok candhi, kados "Kinara-kinari" utawi manungsa manuk, sulur-suluran, saha "kumuda" utawi godhong lan kembang ingkang nyulur medal saking genthong
Ing sak nginggiling cendhéla lan relung-relung wonten rerenggan "Kalamakara" tanpa rahang ngandhap kanthi wujud ingkang langkung dekoratif lan tebih saking paningalan ingkang sereng
Pérangan undhak-undhakan kanggé minggah sukunipun candhi sampun ajur mumur
Ing sisihing undhak-undhakan katingal wontenipun umpak watu ingkang boten dipunmangertosi punapa umpak punika panci wonten ing papan aslinipun punapa sampun dipunpindhah
Nanging, manawi dipuntingali bilih ing pérangan ngandhap umpak kala wau, aslinipun tilas kependhem ing siti
Lawang mlebet candhi wonten ing tengahing pérangan candhi sisih wétan
Sejatosipun, lawang mlebet candhi wonten ing bilik penampil ingkang radi menjawi
Nanging, sapunika bilik penampil punika sampun boten katingal tilasipun malih, saéngga lawang mlebet candhi pérangan lebetipun saged langsung katingal saking njawi
Hiasan saha kalamakara ingkang wonten ing nginggiling lawang namung prasaja kémawon amargi rerenggan ingkang langkung saé mapan wonten ing témbok sak njawining lawang
Wonten ing salebeting candhi wonten tigang ruangan sejajar kanthi ukuran 3,48 m x 5,80 m
Kamar tengah saha kalih kamar sanèsipun dipunsambung kanthi lawang saha cendhéla
Bilik-bilik punika sajatosipun dipunyasa minangka bilik tingkat
Dhuwuripun témbok dipunpérang dados kalih kanti jubin kayu ingkang dipunsangga déning sekawan welas balok kayu mlintang, saéngga ing lebet candhi punika sadayanipun wonten enem ruangan
Dinding tèmbok pérangan lebet kamar namung polos boten wonten hiasanipun
Ing témbok sisih wingking saben kamar wonten kados rak ingkang papanupun radi inggil ingkang kala rumiyin dipun-ginakaken kanggé papan upacara agami saha kanggé ndékèkaken reca
Ing jubin ngandhap wonten sapérangan tatakan reca lan relung kanggé papan reca
Nanging, sadaya recanipun sapunika sampun boten wonten malih
Ing témbok kamar sisih lèr lan kidul wonten relung kanggé ndèkèkaken lampu utawi diyan
Jobin lan pérangan yasan ingkang dipundamel saking kayu sapunika sampun boten wonten malih ugi, nanging ing pérangan tembokipun taksih katingal bolongan wekas papan kanggé nancepaken balok kayu.
Ing bilik sisih paling kidul wonten watu-watu ingkang dipunpahat radi nyérong, ginanipun kanggé nyangga pucukipun undhak-undhakan ingkang dipundamel saking kayu
Atap candhi bentukipun persegi datar kanthi rerenggan tigang relung ing saben sisinipun
Bingke relung ugi dipunhias kanthi pahatan sulur-suluran saha ing nginggil relung dipunhias kanthi kalamakara
Ing pucuk candhi wonten rentetan stupa, ingkang kapérang dados satunggal stupa ing saben sudut lan satunggal ingkang mapan ing tengahing atap.
Folklor Folklor punika asalipun saking tembung "folk" lan "lore"
"Folk" tegesipun kelompok tiyang ingkang gadhah ciri-ciri fisik, sosial, lan kabudayan, saéngga saged dipunbènten-bèntenaken dados kelompok-kelompok ingkang lintu
Ciri-ciri punika antawisipun saged wujud sami ing warni kulit, bentukipun rikma, pakaryan, pendidikan, lan agami
Nanging ciri mliginipun inggih sedaya punika sampun gadhah tradhisi, inggih kabudayan ingkang sampun dipunwarisi turun-temurun, sekedhikipun 2 turunan, ingkang saged sedherekipun aku dados milik sesarengan, lan sadhar kaliyan identitas kelompokipun.
"Lore" inggih punika tradhisinipun "folk", inggih punika péranganipun kabudayan ingkang sampun diwarisaken turun-temurun mawi pangandikan utawi kados tuladha ingkang ingkang dipunsarengi kaliyan gerak isyarat utawi piranti bantu pengiling
Folklor inggih punika kabudayan ingkang sesarengan ingkang kasebar lan dipunwarisaken turun-temurun ing antawisipun sesarengan nopo kemawon, mawi tradhisional ing dalem versi ingkang bènten, ing dalem wujud pangandikan lan tuladha ingkang dipunsarengi kaliyan gerak isyarat utawi piranti bantu pengiling
Ya iku carita kang nyritakake dumading papan utawa panggonan, kutha lsp
Ya iku carita kang parangane kéwan
Ing carita iki, kéwan diumpamakake bis rembugan kaya lumrahe manungsa
Ya iku carita kang isiné nyritakake bab kepercayaan anané roh lan kakuatan gaib
Ya iku dongèng bab sajarah Tuladha: Panggènan folklor
Folklor dipunsinaoni lan dipunajaraken ing dalem kauripan modhèren ingkang sampun akrab kaliyan "budaya tulis", nanging ing liyo kaanan, obyekipun folklor punika inggih "budaya oral/lésan"
Ilmu folklor punika miturut wekdal sami kaliyan ngèlmu sajarah, ingkang ngajaraken "punopo ingkang sampun suwé", lan miturut obyekipun sami kaliyan ngèlmu antropologi ingkang musataken ing pengilingipun informan
Teks lésan aerinipun teks ingkang dados kawruhipun budaya ingkang dipunturunaken mawi tuturan ingkang umum kito pirsani ing masarakat lan dipunsimpen ing dalem pepengetipun masarakat
Teks punika asilipun kabudayan ingkang dipunyasa saking bahan sosial inggih punika asilipun abstraksi saking pengalaman sosial ing masarakat
Teks lésan punika limrahipun gadhah sipat "reflektif" lan "refraktif" inggih gabunganipun pengalaman nyata lan renungan
Rupinipun teks lésan inggih kados cariyos rakyat, dongèng, mite, riwayat urip tokoh, puisi, nyanyian, doa, lan teka-teki, sarta sumpah-serapah
Sedaya punika ngemot kaca benggala kawruh, pandangan urip, lan budaya
Ingkang mau folklor lésan inggih: Folklor boten lésan
Folklor boten lésan punika wonten ingkang awujud barang lan mbote
Ingkang awujud barang, saged wujud: Ingkang boten awujud barang inggih:
Yudas wong Zèlot Yudas wong Zélot ya iku Rasul Yesus, asliné dhèwèké iku tilas pamberontak
Yudas ngarepaké Yesus bisa ngubah uripé wong Yahudi ing jaman semana sing kejajah karo bangsa Romawi
Béda karo Yudas Iskariot Yudas wong Zelot salah sijiné murid Yesus sing setya nganti sédané bebarengan rasul liyané dadi pawarta Injil.
Candhi Kedulan Candhi Kedulan inggih punika salah satunggaling candhi agama Hindhu Siwa ingkang dumunung ing dhusun Kedulan, Tirtomartani, Kalasan, Sléman, Ngayogyakarta
Candhi Kedulan dipunyasa ing antawisipun abad kaping 8 saha abad 9 nalika jaman Karajan Mataram Kuno